Federal Amateur Hockey League

Federal Amateur Hockey League (FAHL) var en canadisk ishockeyliga som var i virksomhet i årene 1904–1909. LIgaen var først en amatørliga, men ble en profesjonell liga de siste to årene, med navnet Federal Hockey League. Tilsammen tolv lag spilte i ligaen i løpet av de seks årene den eksisterte, men bare Cornwall Hockey Club spilte alle seks sesongene.

 Historie 
Ligane ble i utgangspunktet dannet for de lagene som ikke fikk bli med i den rivaliserende ligaen CAHL, og ble dannet 5. desember 1903 på et møte på Savoy hotel i Montreal.

Ligaen tok med seg bestemmelsene fra CAHL, bortsett fra at nye lag kunne bli tatt opp av et flertall av lagene, mens CAHL krevde enstemmighet. Kamper i Montreal skulle bli spilt på kvelden i helger – på Montagnard og Victoria banene – og skulle ikke kollidere med lørdagskampene i CAHL.

Deltakende lag i FAHL endret seg for hver av de seks sesongene. I løpet av den innledende sesongen i 1904, ble Montreal Le National det første franskspråklige ishockeylaget som spilte i en liga med engelskspråklige lag. 1906/07-sesongen ble avsluttet tidlig på grunn av en dødsfall på isen, og terminlisten for sesongen ble avbrudt midt i sesongen.

I ligaens to siste sesonger var den profesjonell under navnet Federal Hockey League (FHL). I den siste sesongen, 1909 ble Renfrew Creamery Kings medlem av ligaen, og Ottawas nye lag klate seg Ottawa Senators, men eksisterte bare denne sesongen og besto av spillere som tidligere hadde spilt på laget med samme navn i ECHA, og tidligere i FAHL som Ottawa Senators eller Ottawa Silver Seven HC.

Ligaen ble lagt ned i forbindelse med dannelsen av den profesjonelle ligaen National Hockey Association (NHA), hvor bare Renfrew Creamery Kings ble med.

Det eneste laget som var Stanley Cup-mester mens ligaen opererte, var Ottawa Hockey Club i 1904/05-sesongen.

 Deltakende lag 
 Cornwall Hockey Club – 1904–1909
 Montreal Wanderers – 1904–1905
 Montreal Le National – 1904
 Ottawa Capitals – 1904
 Montreal Montagnards – 1904–1907
 Ottawa Hockey Club – 1904–05
 Brockville Hockey Club – 1904–1906
 Smiths Falls Senios – 1905–06, 1909
 Ottawa Victorias – 1905–1908
 Morrisburg Athletics – 1906–07
 Brockville Invincibles – 1908
 Renfrew Creamery Kings – 1909
 Ottawa Senators, FHL – 1909

 Sesonger 
 Sesong Lag Mester 1904  Cornwall Hockey Club, Montreal Le National, Montreal Wanderers, Ottawa Capitals  Montreal Wanderers, Ottawa Hockey Club†‡ 1904–05  Brockville Hockey Club, Cornwall HC, Montreal Montagnards, Montreal Wanderers, Ottawa HC  Ottawa HC† 1905–06  Brockville HC, Cornwall HC, Montreal Montagnards, Ottawa Victorias, Smiths Falls Seniors  Smiths Falls Seniors 1906–07  Cornwall HC, Montreal Montagnards, Morrisburg Athletics, Ottawa Victorias  Ottawa Victorias‡‡ 1908  Brockville Invincibles, Cornwall HC, Ottawa Victorias  Ingen mester 1909  Cornwall HC, Ottawa Senators‡‡‡, Renfrew Creamery Kings, Smiths Falls Seniors  Renfrew Creamery Kings

† Stanley Cup-mester.‡ Ottawa HC sluttet seg til ligaen etter grunnserien, og vant sluttspillet. Laget forsvarte deretter Stanley Cup-mesterskapet.‡‡ Ottawa Victorias ble tildelt mesterskapstittelen siden Montreal Montagnards og Cornwall HC trakk seg fra videre spill‡‡‡ Må ikke forveksles med Ottawa HC som også tidligere hadde et lag med dette navnet. Dette Ottawa Senators-laget spilte bare denne ene sesongen i 1909.

 Referanser 

Kategori:Ishockeyligaer i Canada
Kategori:Forløpere til NHL
Kategori:Repeterende arrangementer etablert i 1904
Kategori:Opphør i 1909